Joudutko kiukun valtaan joka kerta, kun asiat eivät suju kuten haluaisit?
Jos ihminen joutuu joka kiukun valtaan
kun asiat eivät suju niin kuin hän haluaa, kyse on kahleesta.
Opi seuraavaksi, miten luoda elämääsi hyödyntäviä tottumuksia.
Kiitos, että olette jälleen liittyneet seuraamme tänään.
Jatkamme opetusta siitä, miten voit nauttia jokaisesta elämäsi päivästä.
Huonojen tottumusten ja synnin ei tarvitse antaa hallita meitä.
Me voimme aloittaa tänään hyvien tottumusten kehittämisen.
Pysy seurassamme jatkaessamme tämän aiheen parissa
miten viljellä hyviä tottumuksia.
Entä sitten synti? Miksi meillä on niin vaikeaa?
Miksi vielä uudestisyntymisenkin jälkeen meillä on vielä niin vaikeaa
näiden meissä roikkuvien asioiden kanssa?
Olemme prosessissa ja vie aikansa murtaa nämä asiat.
Ei siitä ole epäilystäkään. Mutta usein meiltä puuttuu tietoa.
Raamattu sanoo Room. 6:2-3:ssa:
"Kuinka me, jotka olemme kuolleet synnille, voisimme enää elää siinä?"
"Ettekö tiedä, että kaikki me, jotka olemme kastetut Kristukseen Jeesukseen
olemme kastetut Hänen kuolemaansa?"
Raamattu sanoo, että olet kuollut synnille.
Olet kuollut synnille ja se merkitsee, ettei sinulla enää ole suhdetta siihen.
Kun olet kuollut jollekin, se merkit- see, ettet enää halua tehdä sitä.
Totuus on, että syvällä sisim- mässäsi olet kuollut synnille.
Kuolit ristillä silloin kun Hänkin.
Sinut haudattiin silloin, kun Hänetkin haudattiin.
Mutta sinut myös nostettiin kuolleista silloin, kun Hänetkin.
Raamattu sanoo, että sinut nostettiin aivan uuteen elämään.
Sinut on vapautettu synnin vallasta.
Saatat sanoa: "No, jos minut on siitä vapautettu
miksi sitten olen yhä sen kahleissa?"
Koska et vieläkään oikeasti usko, että sinut on vapautettu siitä.
No hyvä on, katsotaan toista Raamatun kohtaa.
Minun oli pakko tutkia Roomalais- kirjeen kuudetta lukua vuosia sitten
kunnes luulin, että silmäni tippuvat päästäni.
Yritin selvittää, miten voin olla kuollut synnille ja olla silti valmis
iskemään joltain kallon halki joka kerta kun...
Enkä tunne itseäni ollenkaan kuolleeksi vaan hyvin eläväksi.
Minun piti tajuta, että tässä puhutaan siitä, mitä meillä on sisimmässämme.
Ja että jos sallimme, Pyhä Henki auttaa meitä työstämään sen ulos.
Kun työstämme mitä tahansa, se ei tunnu mukavalta
koska sitä työstetään ja kehitetään, koska uutta tottumusta luodaan.
Työstämme uutta lihasta ja sitten yhtäkkiä...
... olet siitä vapaa, eikä se enää ole kahle elämässäsi.
Kun sitä katsoo oikealla tavalla, se on oikeastaan tosi innostavaa.
Sen sijaan, että se olisi kuorma ja jotain, mitä emme halua käydä läpi
se onkin oikeastaan innostavaa.
On ihana nähdä seuraava asia, jonka Jumala antaa elämääsi voitettavaksesi.
Katsotaan hetki jaetta 11.
"Niin tekin pitäkää itsenne synnille kuolleina ja tuo suhde katkenneena
vaan Jumalalle elävinä eläen suhteessa Häneen Kristuksessa Jeesuksessa."
'Pitäminen' merkitsee sitä, miten ajattelet asiasta ja hän sanoo
että teidän tulee ajatella ja uskoa ja sanoa: "Olen kuollut synnille."
"Suhteeni syntiin on poikki. Synnillä ei enää ole valtaa minuun."
Olipa kyse juomisesta tai pelaamisesta tai mistä tahansa muusta tavasta.
Tai seksuaalisesta vinoutumasta tai olipa se mitä tahansa...
...pahantuulisuus, itsekkyys, itsekeskeisyys... Lista on loputon.
Ei niin, ettemmekö tekisi virheitä. Minä teen virheitä joka päivä.
Mutta puhun asioista, joiden vankina ihmiset ovat.
Asioista, joita he eivät kykene...
Jos ihminen suuttuu joka kerta, kun asiat eivät mene hänen tahtonsa mukaan
kyse on jo orjuudesta.
Minäkin yhä silloin tällöin menetän malttini mutta nyt enää hyvin harvoin.
Ja minä olin ennen kestokiukkuinen.
Ainoa tapa kenenkään tulla toimeen kanssani oli antaa kaikessa periksi.
Minä olin itsekkyyteni orja ja pahantuulisuuteni orja.
Olin kärsimättömyyteni vanki ja arvatkaa, mitä minun oli tehtävä.
Minun oli opiskeltava ja uskottava, että hengenhedelmä oli sisälläni.
Minun oli uskottava, että rauhan ja hyvyyden hedelmä oli sisimmässäni.
Minun oli tehtävä yhteistyötä Pyhän Hengen kanssa, jotta se pääsisi ulos.
Se oli lihalleni hyvin kivuliasta, mutta ohjeistus ei ollut vaikeaa.
Minun piti vain oppia kuulemaan, koska Pyhä Henki sanoi: "Nyt suu suppuun!"
Silloin minun piti vain pistää se suuni suppuun.
Ei se lopettanut raivoa sielussani. Miksi? Koska lihani oli pahatapainen!
Kyllä te tiedätte, miten pikku- lapset voivat olla pahatapaisia.
Miten he käyttäytyvät, jos otat pois heidän tuttipullonsa?
Miten he käyttäytyvät, kun otat pois heiltä tutin?
Tai kun haluat viedä heidät vessaan
isojen ihmisten potalle, ei pikkulasten potalle?
He voivat pidättää vaikka koko päivän: "En kyllä anna tulla!"
"Et kyllä saa minua luopumaan siitä!"
"Viepä tuttini... byääh!"
Ei voi kuin ihmetellä, kuin pitkään yksi lapsi pystyy huutamaan!
Ja jos menet antamaan periksi, saat aloittaa koko kuurin alusta.
Sama pätee meihin. Joka kerta, kun annamme periksi lihallemme
saamme aloittaa koko hoidon alusta.
Miltä näyttää? Saammeko aikaan edistystä tänä viikonloppuna?
Sano: "Olen kuollut synnille."
"Minulla ei ole suhdetta syntiin."
"En halua tehdä syntiä."
Ja tässä tulee iso juttu: "En pelkää syntiä!"
Monet heräävät ja pelkäävät valmiiksi
mitä tulevat tekemään jo ennen kuin pääsevät edes ylös sängystä.
"Minulla on ongelma tämän kanssa. Pelkään, että teen sen taas tänään."
Minulla oli tapana sanoa, että tulen toimeen kaikkien kanssa
kun ketään ei ollut kotona.
Olisi syytä opetella tulemaan ihmisten kanssa toimeen, kun he ovat paikalla
eikä vain silloin, kun he eivät ole.
Onko täällä ketään, joka on ollut yhtä kamala kuin minä?
Toivottavasti elämäni antaa teille toivoa.
Ongelmamme on, että odotamme kunnes meistä tuntuu siltä
että voimme tehdä sitä mikä on oikein.
Totta se on. Olen nähnyt sen viimeisten parin vuoden aikana.
Olen nyt saarnannut tätä kaksi vuotta:
Sinun täytyy oppia tekemään oikein, vaikka sinusta vielä tuntuu väärältä.
Muuten et ikinä saa voittoa elämässäsi.
Et voi jäädä odottamaan antamisen tunnetta.
Et voi jäädä odottamaan tunnetta, että olet siunaus.
Et voi jäädä odottamaan tunnetta, että voit antaa anteeksi.
Et voi odottaa laupeuden tunnetta.
Et voi jäädä odottamaan sitä, että sinusta tuntuu epäitsekkäältä.
Sinä vain teet sen!
Etkä tee sitä omassa voimassasi, vaan Pyhän Hengen voimassa.
Muodosta uusi tottumuksia! Sanokaa kaikki: "Tottumuksia."
Otetaan esiin Roomalaiskirjeen luku 8.
Ja sieltä jae 13: "Sillä jos te lihan mukaan elätte, pitää teidän kuoleman."
"Sillä jos te lihan mukaan elätte..."
Kuinka moni tietää, että liha on diktaattori?
"Sillä jos te lihan mukaan elätte, pitää teidän kuoleman."
"Mutta jos te Pyhän Hengen kautta olette harjoitetut"
- sanoo Amplified Bible, joka saattaa olla ainoa käännös joka tuo sen esiin.
Mutta rakastan sitä ja se opettaa minua tosi paljon.
"Mutta jos te Pyhän Hengen harjoituksen kautta kuoletatte
ja sammutatte ruumiinne yllyttämät pahat teot
te todella, aidosti tulette elämään." Tiedättekö, miten muodostamme tapoja?
Pohjimmiltaan vain Jumalan voimassa valitsemme tehdä sitä, mikä on oikein
riippumatta siitä, miltä se tuntuu.
Se tekeminen kertaalleen ei riitä.
Valinta on tehtävä yhä uudelleen ja uudelleen ja uudelleen.
Ehkä tämän ensimmäisen aikajakson jälkeen tulee aika
jolloin näyttää siltä, ettei homma toimi ollenkaan.
Se on todellinen koetus, koska paho- lainen haluaa saada sinut ajattelemaan:
"Ei tästä mitään tule! Yhtä hyvin voin unohtaa koko jutun."
"Tämä on liian vaikeaa eikä siitä näytä seuraavan mitään."
"Ihan hedelmätön juttu!"
Sinun tulee sanoa: "Paholainen, minä teen sitä, kunnes sinä uuvut."
Sitten vain teet sitä ja teet sitä
ja yhtäkkiä tajuat, ettei se olekaan niin vaikeaa kuin ennen.
Sitten se tulee vain helpommaksi.
Ja hyvin pian teet sitä, eikä sinun tarvitse edes yrittää sitä.
Täällä olit vielä täydellisen itsekäs. Pyörit täysin oman napasi ympärillä.
"Entä minä, entä minä!" Olit tyystin tuon vanki.
Nyt oletkin jossain täällä ja heräät aamulla...
- ja mietit, mitä voisit tehdä jonkun muun hyväksi.
Ja mietit: "Kuka minun vuoteessani oikein on?!"
Mutta sinne päästäkseen on puskettava läpi.
Joku tässä hiljan siunasi minua tällaisella treenivälineellä.
Minusta on ihanaa, kun ihmiset siunaavat minua treenivälineillä.
Mietin, että onkohan siinä viesti Jumalalta.
Koska - arvatkaa mitä - minusta ei vieläkään ole kiva tehdä sitä.
Mieheni rakastaa liikuntaa.
Hän on harrastanut sitä joka toinen päivä 16-vuotiaasta lähtien.
Se on niin osa Daven elämää ja - oikeasti! - hän pitää siitä.
Hänestä tuntuu, että jotain puuttuu, jos hän ei tee sitä.
No minä taas en rakasta sitä. Mutta vielä opin rakastamaan!
Kyllä minäkin jotain treenaan.
Teen tiettyjä juttuja, joista on minulle apua.
Mutta tiedän, että minun on päästävä siinä seuraavalle tasolle.
Sitten sain tämän ja ajattelin, että noh, kokeillaan.
Katsoin tähän liittyvän videon.
Treenasin jonkin aikaa kouluttajan kanssa, mutta en pitänyt siitäkään.
Hän sanoi, että kun treenaamisen aloittaa
tuntuu siltä, ettei pysty siihen.
Hän sanoi, että ruumis ei tiedä, miten niitä tehdään eikä halua tehdä niitä.
Hän sanoi, ettei kyse ole edes siitä, onko lihaksia sen tekemiseen vai ei.
Hän sanoi, että soluille pitää opettaa, miten se tehdään.
Hän sanoi, että sitä pitää tehdä yhä uudelleen
ja mitä enemmän sitä tekee, se ohjelmoituu ihmiseen.
Lopulta ruumis alkaa tehdä yhteistyötä.
Toistaminen opettaa ruumiille, miten se tehdään.
Jotta tämän voi tehdä oikein, pitää tehdä neljä asiaa samanaikaisesti.
Aluksi pitää istua tukevasti ja nostaa pää pystyyn.
Vatsalihakset tiukkana ja sitten...
Tämä on yksi liikkeistä. Ajattelin: "Mikäs siinä."
Katsoin videota ja ajattelin, että kyllä minä tuon osaan.
Sain tästä kiinni ja hyvä niin. Sitten sanottiin
että jos näet nuolien menevän näin päin työnnät ja jos taas noin päin, vedät.
Nyt tein tätä... Yritän vetää ja työntää ja unohdan kaiken muun.
Sitten päästään hengitysosaan. Kun mennään tähän suuntaan
pitää hengittää sisään ja sitten tänne päin ulos.
Nyt hengitän ja unohdan vetää ja työntää
ja sitten pitää tehdä kasvo- harjoituksia samaan aikaan.
Voi, mikä viikko!
Tein ensimmäiset harjoitukset ja olin niin kipeänä että hyvä kun kestin sen.
Ajattelin: "No kappas, sehän toimii!"
Tietämällä tiedän, että jos jatkan harjoitusta
- tai oli asia sitten mikä vain, pyöräilyä, kävelyä tai mitä vain...
En ole nyt mainostamassa tätä, olipa tämä mikä vain.
En edes vielä tiedä mikä vekotin se on.
Ajattelin, että tässä nyt on jotain, mitä osaisin tehdä.
Kyllähän tätä voi mukana kuljettaa ja kyllä tätä pystyy käsittelemään.
Osaan tehdä näin ja näin...
Meni siihen tovi, toisaalta...
Sitten päätin, että opettelen ensin liikeradat ja unohdan hengityksen
ja vetämisen ja työntämisen. Ja unohdan kasvot.
Opettelen ensin tämän.
On siinä muutakin, mutta näytän teille tässä vain sen helpon osan.
Sitten ajattelin, että kunhan opin tuon oikein hyvin...
Olin jo hoksannut, että kolmannen kerran jälkeen se alkoi sujua.
Sitten otan työn alle hengityksen. Siinä menen ihan sekaisin.
Hengitän sisään kun pitäisi puhaltaa ulos ja päinvastoin.
Mutta useimmiten unohdan ylipäätään hengittää.
Kun yritän tehdä sitä, pidätän hengityksen näin...
Ja sitten muistan taas hengittää. Kun tuo osa on hallussa
siirryn työntöön ja vetoon ja sitten tulevat kasvot.
Sikäli kuin tulevat.
Pointti on: Älä lopeta äläkä anna periksi.
Vain koska se ei tunnu helpolta - oli se mitä tahansa -
Luovuttaminen voi tuntua helpolta.
Sinusta ei ehkä tunnu luontevalta rohkaista ihmisiä.
On ihmisiä, jotka ovat luonnostaan rohkaisijoita ja kehottajia
ja se ihan tihkuu heistä läpi.
Toisten taas on vaikea lausua kohteliaisuuksia ihmisille.
Heistä tuntuu oudolta tehdä niin. Mutta ei sen tarvitse tuntua hyvältä.
Raamattu käskee tehdä sitä silti.
Kun katsot jotakuta ja ajattelet, että hänen hiuksensa ovat kauniit
pistät itsesi kuriin ja ojennukseen ja menet sanomaan hänelle:
"Hiuksesi näyttävät tosi kauniilta."
Ei ole väliä, miltä sinusta tuntuu koska olet kuuliainen Jumalalle
ja harjoitat itseäsi elämään uudenlaista elämää.
Hyvin pian se alkaa tuntua niin luontevalta
että et voisi kuvitella tekeväsi mitään muuta.
Et saa tarpeeksesi ihmisten rohkaisusta.
Elämä jota meidän pitäisi elää on niin erilainen kuin se, mitä maailma elää.
Meidän täytyy pitää tarkkaan huolta, ettemme vain mene seurakuntaan
ja ole sitten muuten samanlaisia kuin koko muu maailma.
Ja pidä tarraa auton puskurissa ja omista kasettinauhuria
ja Jeesus-pinssiä ja ristikorviksia ja luule, että siinä kaikki tarvittava.
Palataan hetkeksi Rooma- laiskirjeen lukuun 6.
Saatteko tästä mitään irti tänään? Meneekö viestini perille?
Katsotaan kahta raamatunpaikkaa.
Kunhan nyt löydän sen, minkä haluan lukea teille.
Room. 6:4: "Niin olemme siis yhdessä hänen kanssaan haudatut
kasteen kautta kuolemaan, niin että.." Tuo 'niin että' on tärkeä asia
koska se kertoo, miksi Jeesus meni läpi sen minkä Hän meni läpi
ja että Hän sallii meidän tulla osalliseksi siitä.
"että niin kuin Kristus herätettiin kuolleista Isän kirkkauden kautta
samoin pitää meilläkin olla tapana elää ja käyttäytyä
ja uudessa elämässä vaeltaman."
Meidän on luotava uusia tottumuksia. Kuunnelkaapa tätä - 1. Moos. 24:40:
"Aabrahamilla oli tapana vaeltaa Jumalan läsnäolossa."
Psalmi 1:2 - Daavid sanoi:
"Hän iloitsee Jumalan laista, hänellä on tapana tutkia sitä öin ja päivin."
Joh. 6:ssa sanotaan:
"Mitä voimme tehdä, että meille tulisi tavaksi tehdä Jumalan tekoja?"
Ei oikean asian tekeminen kerran tee tyhjäksi kaikkia niitä tyhmiä juttuja
joita olemme tehneet kaiken ikämme.
Jos koko maailma on täynnä rikka- ruohoja, ei parin kunnon siemenen
heittäminen sekaan vielä tukahduta noita rikkaruohoja.
Kun luomme uusia tapoja ja opettelemme elämään niiden mukaan
älä anna siitä tulla itsellesi taakkaa. Tee siitä mielenkiintoinen matka.
Minä olen innoissani vaelluk- sestani Jumalan kanssa.
Rehellisesti sanoen, alan kyllästyä
jos menee liian pitkään aikaa ilman että Jumala tekee elämässäni jotain.
Pidän prosessissa olemisesta. Pidän siitä, että aina on jokin juttu
jossa tiedän Jumalan haluavan minua nousemaan hiukan korkeammalle.
Sen pitäisi olla osa jännitystä, joka liittyy kristittynä olemiseen.
Meidän tulisi aina haluta kehittyä paremmaksi ja
edustaa Jumalaa paremmin.
Suurin vaara on tulla tyytyväiseksi.
"En nyt voi kehua rukouselämälläni, mutta olen ihan tyytyväinen siihen."
"En voi sanota tuntevani Raamattua kovin hyvin."
"Mutta pastorini tuntee ja se riittää minulle."
Ei hyvää päivää! Olkaa nälkäisiä! Olkaa hengellisesti nälkäisiä!
Janotkaa lisää Jumalaa! Janotkaa lisää pyhyyttä ja vanhurskautta!
Janotkaa sieluja!
Paavali puhuu tästä Roomalaiskirjeen luvussa 7 alkaen jakeesta 15:
Hän sanoo: "En ymmärrä itseäni. Sitä mitä haluan tehdä, en tee
ja sitä mitä en halua tehdä, sitä teen aina."
Tuohon voimme samastua. On siis joku toinenkin samanlainen kuin minä!
Kaikki me menemme tuon läpi. Joka ikinen meistä menee tämän läpi.
Kun synnyt uudesti, saat uuden sydämen ja uuden hengen
ja kaikkea hyvää asetetaan sisimpääsi ja sinussa herää uusia kaipauksia.
Haluat tehdä hyviä asioita, mutta sitten et kuitenkaan tee niitä.
Ennemmin tai myöhemmin joudut miettimään, mikä ihme oikein mättää.
Mikä minua oikein vaivaa? Haluan tehdä sitä, mikä on oikein
mutta jatkan sen tekemistä, mikä on väärin.
Paavali meni läpi tätä samaa asiaa.
Meidän suuresti rakastamamme apostoli Paavali, joka kirjoitti
2/3 Uudesta testamentista suoran ilmestyksen seurauksena
meni läpi tätä ihan samaa asiaa, jota mekin käymme läpi.
Hän kysyi: "Mikä ihme minua oikein vaivaa?"
"Haluan tehdä sitä, mikä on oikein, mutta en tee sitä, mikä on oikein."
Sitten jakeessa 18 hän jatkaa - hyppään joidenkin jakeiden yli.
Hän sanoo: "Minä tiedän ettei minussa, eli lihassani, asu mitään hyvää..."
Lihassani ei asu mitään hyvää. Eikä asu sinunkaan lihassasi.
Mutta jotain hyvää asuu hengessäsi.
Siksi voit sanoa, että olet oikeassa asemassa suhteessasi Jumalaan.
Vanhurskaus on asetettu henkeesi. Olet oikeassa suhteessa Jumalaan.
Tuosta syystä voit hiljalleen oppia tekemään sitä, mikä on oikein.
Miten Jumala voisi käskeä meitä tekemään sitä, mikä on oikein
ellei meissä olisi vanhurskautta.
Ihan kuin käskisin jonkun mennä tekemään kakun antamatta
jauhoja ja sokeria ja öljyä tai uunia.
Jumala antaa meille sen mitä tarvitsemme voidaksemme olla sitä
mitä Hän käskee meidän olla.
Huutakaa nyt kaikki: "Minulla on kaikki, mitä tarvitsen!"
Jos todella saat kiinni tästä totuudesta ja todella uskot sen:
"Minulla on, mitä tarvitsen. Pyhän Hengen voima on minussa!"
"Hyvyys on sisimmässäni! Rakkaus on sisimmässäni!"
"Vanhurskaus on sisimmässäni! Anteeksianto on sisimmässäni!"
"Armo on sisimmässäni! Rohkaisu on sisimmässäni!"
"Se on minussa ja minä käytän loppuelämäni yhteistyössä
Pyhän Hengen kanssa saadakseni sen sisimpäni syvyyksistä ulos ilmoille
jossa se voi olla siunauksena muille ihmisille!"
Haluan teidän ymmärtävän
että tajuan kyllä, ettei uusien tottu- musten luominen ole aina helppoa.
Mutta haluan rohkaista sinua olemaan lopettamatta ja luovuttamatta.
Jos sinulla on sitkeyttä ja sanot, ettet aio lopettaa etkä luovuttaa
tulet saamaan voiton elämässäsi. Jumala on sinun puolellasi.
Jos sinä teet osuutesi, Jumala tekee aina omansa.
Tänään meillä on tarjolla mielestäni mahtava opetussarja.
Kyse on opetussarjastani "Vaikutus- valtaisten kristittyjen tottumukset."
Se John Maxwellin mahtava kirja "Today Matters".
Totta se on: Tällä päivällä on väliä! On asioita, joita voit tehdä tänään
mutta jos jätät ne tekemättä, huomenna tilaisuus voi olla mennyttä.
Pysy kanssamme ja palaan vielä ruutuun sanomaan loppusanat.
Minulla on paljon pahoja tapoja.
Naksuttelen rystysiäni. Syön sellaista mitä minun ei pitäisi syödä.
Ja tupakoin.
Minulla on monia huonoja tottumuksia.
Mutta olen päättänyt kääntää elämässäni uuden sivun
ja alkaa luoda hyviä tottumuksia.
Tottumusten luominen vie vain päiviä
mutta sen jälkeen niistä irti pääsemiseen voi mennä vuosia.
Avain onneen ja menestykseen elämässä on hyödyllisten tottumusten luominen.
Ja haitallisten ja repivien tottumusten välttäminen.
Joyce Meyerin opetussarja "Vaikutus- valtaisten kristittyjen tottumukset"
antaa yksinkertaiset askeleet, joita noudattamalla opit luomaan
kauaskantoisia hyödyllisiä tottumuksia.
Opit, miten vahvistua ajatusmaalimassasi
ja miten paremmin vastustaa kiusauksia niitä kohdatessasi.
Opit luomaan terveellisiä tottumuksia jotka muuttavat elämäsi ikuisesti.
Tämä opetuspaketti on tarjolla lyhyen aikaa erikoishintaan.
Yhteystiedot näkyvät ruudulla.
Naisten tapahtuma St Louis:ssa
Mahtavaa!
Jotain kaikille
Älä elä sen mukaan, miltä tuntuu.
Voit olla luottavainen, vaikkei siltä tunnu.
Vieraana: John Maxwell
Suurin osa ihmisistä elää joko korjaillen tai valmistellen.
Ihmiset jotka korjailevat, ovat tehneet aiemmin jotain väärin.
Elämäni perustuu testamenttiin.
Ei vain perintöön, joka tulee automaattisesti.
Valitsemme itse kenelle osoitamme testamentin.
Ja Darlene Zschesch.
Viikonloppu sinua varten.
- Hienoa - Upeaa
- Mahtava kokemus
Saat lisää itsevarmuutta, voimia ja tehokkuutta.
Naisten viikonloppu -tapahtuma St. Louis:ssa.
Kuvittele olevasi itsevarmempi.
Oletko kuullut, mitä ihmiset sanovat
menstyskirjailija Joyce Meyerin viimeisimmästä kirjasta?
Kyse ei ole dieetistä, vaan tervellisestä elämäntavasta.
Siitä voi ottaa osasen kerrallaan ja soveltaa sen elämäänsä
ja se innostaa minua.
Tämän kirjan raamatulliset periaatteet ovat niin upeita
että ne osoittavat että ne voi soveltaa mihin ikäkauteen vain.
Näytä hyvältä - tunne olosi hyväksi.
Yhteystiedot näkyvä ruudulla.
Mitä sinä haluat elämältä?
Oletko kiinnostunut eläämää muuttavasta mahdollisuudesta?
"Se ei ole ohi ennen kuin se on ohi. Eikä se ole vielä ohi!"
Joyce Meyer Kievissä, Ukrainassa.
Lensin tuoliltani, hän on dynamiittia.
Hän saa sanoman perille ja siitä minä pidän.
Mikäli tämä ohjelma kosketti sinua ja haluat tukea ohjelmien käänns- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 218 A
Miten siis muodostame hyviä tottumuksia?
On opittava sanomaan itselleen "Ei" useira kertoja joka päivä.
Meidän täytyy tottua sanomaan "Ei" lihallemme ja "Kyllä" Jumalalle.
Viime vuonna pidimme 2 konferenssia Australian Hillsong-seurakunnan kanssa.
Brian Houston opetti, Darlen Zschesch ylisti.
Minä opetin ja meillä oli mahtavaa. Tnä vuonna teemme sen taas.
Vain kahdessa eri paikassa, Chicagossa ja Nashvillellä.
Olet tervetullut jompaan kumpaan konferenssiin tai
miksipä ei molempiin.
Jumala sinua siunatkoon!
Merkitset järjestöllemme enemmän kuin tiedätkään.
Arvostamme sinua ja kiitämme, että teet työmme mahdolliseksi.
Ruokimme nälkäisiä, vaatetamme köyhiä ja levitämme evankeliumia.
Ota yhteyttä tai käy nettisivuillamme www. joycemeyer.org
Jaa rukousaiheet kanssamme,
etsi lisää tietoa työstämme ja Joycen aikataulusta.
Liity jäceneksi ja jaa Kristuksen rakkautta ympäri maapalloa.
Suomennos: Marketta Ruishalme